Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: — 217/1998. (XII. 30.) Korm. rendelet az államháztartás mûködési rendjérõl
Paragraph Index: 214

3. Jogszabály-elõkészítési és jogszabály-szerkesztési ismeretek Képet kap a köztisztviselõ a magyar jogalkotás jellegzetességeirõl és a jogalkotást terhelõ formai és tartalmi hibákról, ezek lehetséges okairól. Ezen túlmenõen átfogó ismereteket kap: — a jogalkotás kezdeményezésére jogosultakról, — a jogszabálytervezetek elkészítésére kötelezett szervezetekrõl, — a jogszabálytervezetek véleményezõirõl, — a jogszabálytervezetek elfogadásáról és kihirdetésérõl. Ismereteket szerez továbbá a jogszabályszerkesztés tárgyában is — a jogszabályok megjelölésérõl, — a preambulum jelentõségérõl, — a bevezetõ rész alkalmazásának lehetõségeirõl, — a jogszabály rendelkezõ részének tartalmáról (a vele szemben támasztott általános elvárásokról, követelményekrõl), — a záró rendelkezések elemeirõl (hatálybaléptetésrõl, a visszaható hatály tilalmáról, az átmeneti szabályokról, a hatályukat veszítõ korábbi normákról). Elsajátítja a vizsgázó a jogszabályok szerkezeti felépítésével kapcsolatos tudnivalókat, de ugyanígy a jogszabályok hatályosulása vizsgálatával kapcsolatos ismereteket is. A tananyag tartalmazza a jog érvényességére, hatályosságára, nyilvántartására vonatkozó ismereteket, továbbá a joganyag deregulációjára és a jogalkotás folyamatába épített deregulációs követelményekre vonatkozó tudnivalókat. B) Jogalkalmazási ismeretek Bevezetés A bevezetõ bemutatja, hogy a köztisztviselõ e tananyagrész elsajátításával ismerheti meg a jogalkalmazás fogalmát, szabályrendszerének összefüggéseit. Általános jogalkalmazási ismeretek E fejezetben kerül kifejtésre a jogalkalmazás fogalma és bemutatásra a jogalkalmazás folyamata, a jogalkalmazást végzõ szervek értelmezése és sajátosságaik feltárása. A tananyag megismerteti a jelölttel a jogértelmezés fajtáit és eligazítást ad azok alkalmazásához, majd kifejti a hatósági jogalkalmazás tartalmát, jellemzõit és bemutatja az önkormányzati hatósági jogalkalmazás sajátosságait. A fejezet röviden ismerteti a közigazgatási eljárásjog legfontosabb forrásait. A közigazgatási eljárás és eljárásjog A fejezet röviden ismerteti a közigazgatási eljárás történeti fejlõdését, meghatározza a közigazgatási eljárás tartalmát és bemutatja az általános és különös eljárási szabályok rendszerét, azok egymáshoz való viszonyát. Itt kerül kifejtésre a jogi alapelvek jelentõsége és a közigazgatási eljárás alapelvei. A tananyag részletezi a hatáskör és illetékesség fogalmát, illetve az azokhoz kapcsolódó tevékenységeket és szabályokat (hatáskör és illetékesség megállapítása, összeütközés és annak feloldása stb.), majd értelmezi a jogerõ fogalmát, bemutatja annak érvényesülését és ellentmondásait. Az államigazgatási eljárás tagozódása, szakaszai A tananyag ismerteti az eljárás folyamatát és röviden bemutatja annak szakaszait (alapeljárás, jogorvoslati eljárás, végrehajtási eljárás). Ezt követõen részletesen kifejti a hatósági aktusok felülvizsgálatának célját és eszközeit (ideértve a saját hatáskörben végezhetõ aktus-felülvizsgálatokat is), a jogorvoslati eljárás rendszerét, fórumait, az egyes jogorvoslati formákat és azok egymáshoz való viszonyát. A tananyag értelmezi a végrehajtás fogalmát, bemutatja annak célját, jelentõségét és ismerteti feltételeit, valamint módjait és a végrehajtási eljárás elemeit, kiemelve azok összefüggéseit. Külön ismerteti a tankönyv a végrehajtási eljárásban alkalmazható jogorvoslatokat. Függelék A függelék tartalmazza a közigazgatási eljárással kapcsolatos legfontosabb fogalmakat és azok tartalmának lexikonszerû meghatározását. Tananyag A vizsgaanyagot a Magyar Közigazgatási Intézet által kiadott „Általános közigazgatási ismeretek” címû jegyzet foglalja magában. Ajánlott irodalom és jogszabályok Azoknak, akik a tantárgyból vagy a tantárgyhoz tartozó egyes témakörökbõl a vizsgakövetelményeken túlmenõen ismereteket akarnak szerezni, a következõ publikációkat és jogszabályokat ajánljuk figyelmébe: Jogalkotási ismeretek Holló András—Balogh Zsolt: Az értelmezett Alkotmány (Magyar Hivatalos Közlönykiadó, Budapest, 2000) Horváth József (szerk.): Emberi jogok — jogszabályokban (BM Kiadó, Budapest, 1997) Kampis György: Kodifikáció — Elmélet és gyakorlat (UNIÓ Lap- és Könyvkiadó Kereskedelmi Kft., Budapest, 1998) Kampis György—Szép György—Vida István: A jogszabály elõkészítése (Kódexpress Kiadó, Budapest, 1998) Kiss László—Gyergyák Ferenc: Helyi kodifikátor I—III. (PTE Távoktatási Központ, Pécs, 2001) Mezey Barna (szerk.): Hatalommegosztás és jogállamiság (Osiris Kiadó, Budapest, 1998) Szilágyi Péter: Jogi alaptan (Osiris Kiadó, Budapest, 2000)

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes